Фюрарбау

Мюнхенскі будынак «Фю́рарбау» (ням.: Führerbau — Дом фюрара) быў узведзены ў 1933—1937 гг. архітэктарам Паўлем Людвігам Траостам. Першыя архітэктурныя праекты будынка датаваны 1931 г. Будаўнічыя працы завяршыліся праз тры гады пасля смерці архітэктара. У часы нацыянал-сацыялізму «Фюрарбау» служыла рэзідэнцыяй Адольфа Гітлера. Разам з Адміністрацыйным будынкам НСДАП ён завяршае ўсходнюю частку архітэктурнай кампазіцыі плошчы Кёнігсплац. У будынку «Фюрарбау» адбылося падпісанне Мюнхенскага пагаднення 1938 г. У 1945 г. у «Фюрарбау» і Адміністрацыйным будынку НСДАП размясціўся цэнтральны ў Паўднёвай Германіі пункт збору (Central Collecting Point) вывезенага нацыянал-сацыялістычнымі арганізацыямі з Еўропы «трафейнага мастацтва» — перамешчаных культурных каштоўнасцяў. Тут ажыццяўлялася іх перадача законным уладальнікам. У цяперашні час ў былым «Фюрарбау» па адрасу Арцысштрасэ12 размяшчаецца Мюнхенская вышэйшая школа музыкі і тэатра. Бібліяграфія Alexander Krause: Arcisstraße 12. Palais Pringsheim- Führerbau- Amerika Haus- Hochschule für Musik und Theater 2005, ISBN 3-8652-0094-x Ulrike Grammbitter, Iris Lauterbach: Das Parteizentrum der NSDAP in München 2008, ISBN 978-3-422-02153-2 Глядзіце таксама Карычневы дом Адміністрацыйны будынак НСДАП Дом нямецкага мастацтва